Die wêreld in foto’s – 17 Mei 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Aanhangers wat buite Windsor-kasteel in Windsor, Engeland, oornag het, poseer Donderdag vroegoggend vir ŉ foto in die aanloop tot prins Harry en Meghan Markle se troue. Dié dorp is besig met voorbereidings vir die koninklike troue wat Saterdag plaasvind. (Foto: Emilio Morenatti, AP) Wetgewers van die Indiese nasionale kongres en Janata Dal, ŉ sekulêre alliansie, Donderdag met die hande omhoog by ŉ standbeeld van Mahatma Gandhi tydens ŉ betoging teen die inswering van BS Yeddyurappa, leier van die Bharatiya Janata-party, as hoofminister van die Karnataka-staat in Bangalore, Indië. Die Indiese premier, Narendra Modi, se Hindoe-nasionalistiese party het Donderdag ŉ einde gebring aan die regering van die Kongresparty in ŉ belangrike suidelike staat beëindig, maar sy oorwinning is versuur deur vrae oor wie die reg het om die regering te vorm. (Foto: Aijaz Rahi, AP) ŉ Gelowige dra ŉ kruis met ŉ plastieksak daaroor om dit teen die reën te beskerm terwyl hy aan ŉ pelgrimstog in Niedertraubling, Duitsland, deelneem. Dié tog van 111 km strek van Regensburg tot Altoetting. (Foto: Peter Kneffel, AP) ŉ Vrou loop Donderdag met haar kind in die vissersdorp Kbal Chroy op die Mekong-rivieroewer naby Phnom Penh in Kambodja. ŉ Chinees gesteunde plan vir Kambodja om die grootste dam in die Mekongrivier te bou, sal visserye vernietig wat aan miljoene mense kos verskaf en spanning met Viëtnam vererger. Volgens ŉ studie wat drie jaar geduur het, in opdrag van die Kambodjaanse regering, het Viëtnam die meeste om te verloor in die ontwikkeling van damme in dié waterweg. (Foto: Heng Sinith, AP) Boere neem Donderdag deel aan ŉ optog teen die Mumbai-Ahmadabad-hoëspoed-spoorwegprojek in Mumbai, Indië. Die boere het teen die verkryging van grond vir dié projek betoog. (Foto: Rajanish Kakade, AP)